# Escobèrs e Potz

Escobèrs e Potz (Escoubès-Pouts en francés) qu'ei ua comuna gascona de Bigòrra situada dens eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia
### Escobèrs

Era prononciacion qu'ei [eskou'bès] (grafia fonetica deths autors). Eras fòrmas ancianas que son : De Scobee en 1313, De Scabariis (cacografia per Scobariis ?), en latin, en 1342, de Scoberiis, en latin, en 1379, Scobers en 1429, Escoubés en 1760, Escoubé en 1768 Escoubés en 1790, Escoubés (mapa de Cassini, ara fin deth sègle XVIII).
Segon Dauzat, Escoubès que vien de *Scoparium, tirat deth nom gallic d'òmi Scopus, dab eth sufixe -arium. Segon Negre, Escoubès que vien deth nom de persona Escoubé ath plurau. Segon R. Aymard, Escoubès qu'ei meilèu un toponime collectiu vegetau, « gestar, ginestar ».
Segon Miquèu Grosclaude, Escoubès qu'ei un mot plan espandit dens era onomastica gascona actuau : Es­coube, Es­cou­bé, Es­cou­bet, Es­cou­boue, Es­cou­boué, Es­cou­bey­ron, Des­cou­bès, Des­cou­bet. Que son derivats deth latin scoparium. Que i a dus cas :
* 1. Que pòden estar un nom de persona dera Edat Mejana, com Escoperana, Escobon, Escobo, etc, citats per Berganton. Grosclaude que's pensa aqueths noms estón noms de baptisme (idèa estranha...). Or, que vesen mau un nom de baptisme qui auré per sens « escoba, marchand d'escobas, escobaire ». Aquí perqué Grosclaude que pensa a derivats d'un vèrbe bas-latin crestian, vienut deth grèc, sco­pare, « exa­mi­nar, velhar, medi­tar »;
* 2. scoparium que pòt significar « ginèst per har escobas » e, dens un sens collectiu, « lòc on i a gèstas ». Boisgontier qu'aimava mei aquera solucion.
Escobèrs que vien donc deth latin scoparium, nom medievau d'òmi o collectiu vegetau, « gestar ».

### Potz

Era prononciacion qu'ei [pouts] (grafia fonetica deths autors). Eras fòrmas ancianas que son : Podz en 1285, De Putheo, en latin, en 1313, De Potz en 1342, Potz en 1429, Potz en 1760, Pouts (mapa de Cassini, ara fin deth sègle XVIII).
R. Aymard que supausa puteo seré estat mes ara plaça de podio. Eth nom que seré ara origina podium, idèa totaument shens justificacion per Miquèu Grosclaude, quitament se Potz ei sus un turon. Potz que representa eth gascon potz deth latin puteum. Potz qu'èra benlhèu un vilatge on i avèva pas de hont : que caló har un potz, çò qui ei normau per un site de puei.

## Administracion

Lista deus cònsols successius :
| Periòde | Periòde | Identitat |
| deceme de 2015 | 2026 | Yves Cardeilhac |
| març de 2008 | octobre de 2015 | Marguerite Bour |
| junh de 1995 | 2008 | André Lacrampe |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 99, totala: 102 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 274 | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 270 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 168 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 101 | 82 | 76 | 67 | 68 | 96 | 104 | 104 | 102 105 |
| 2009 | 2010 |
| 101 103 | 100 103 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion èra de 107 abitants e era densitat èra de 38,63 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 5 6 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=848&titre=escoubes-pouts
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 270
* Portau de Gasconha